20.9.2022
SL
Uradni list Evropske unije
C 361/13 četrtek 24. marca 2022
61. poziva Komisijo in države članice, naj zagotovijo, da bo nov Evropski sklad za pomorstvo, ribištvo in akvakulturo začel karseda hitro delovati in Komisijo poziva, naj nujno pripravi predlog, s katerim bi v okviru sklada omogočili izredno pomoč tudi v času krize, kot je vojna v Ukrajini; poziva k sprostitvi vseh preostalih sredstev iz Evropskega sklada za pomorstvo in ribištvo ter odločno poziva Komisijo in države članice, naj pospešijo izvajanje rezerve za prilagoditev na brexit, s čimer bi poskrbele, da bodo območja, ki jih je prizadel brexit, hitreje prejela podporo;
62. poziva Komisijo, naj predlaga nujne ukrepe za podporo ribištvu, akvakulturi in celotni vrednostni verigi (predelava, maloprodaja itd.) v EU; v zvezi s tem poziva, naj nujni ukrepi zajemajo: nadomestilo gospodarskim subjektom za izpad dohodka in dodatne stroške, podporo za začasno prenehanje ribolovnih dejavnosti ter podporo organizacijam proizvajalcev in celotni vrednostni verigi morske hrane za začasno skladiščenje ribiških proizvodov in proizvodov iz ribogojstva prek Evropskega sklada za pomorstvo, ribištvo in akvakulturo, povečanje vsakoletne prilagodljivosti kvot z 10 % na 25 %, povečanje omejitve državne pomoči na največ 500 000 EUR na plovilo v okviru pomoči de minimis ter vključitev ribištva in akvakulture v začasni krizni okvir za ukrepe državne pomoči; poziva Komisijo in države članice, naj za stabilizacijo trgov uporabijo vse razpoložljive instrumente skupne ribiške politike;
63.
meni, da je treba oblikovati ukrepe v celotni prehranski verigi tako, da bi vsem deležnikom zagotovili vlogo pri krepitvi odpornosti kmetijskega in ribiškega prehrambnega sektorja, ter da morajo ti ukrepi prispevati k ciljem prehoda EU na podnebno nevtralnost do leta 2050; meni, da bi bilo treba v skladu s hitrim izvajanjem direktive o nepoštenih trgovinskih praksah (8) posebno pozornost nameniti vzdržnosti kmetovanja, ribištva in akvakulture ter pomembni vlogi trgovcev na drobno pri določanju pravičnega donosa za proizvajalce, zlasti glede na pritiske, ki izhajajo iz višjih stroškov vložkov, vendar v enaki meri zagotoviti njihovo odgovornost, da hrana ostane cenovno dostopna potrošnikom;
64. poziva Komisijo, naj poskrbi, da bodo določbe glede državne pomoči za kmetijstvo, ribištvo in akvakulturo, vključno z določbami de minimis, državam članicam omogočile dodelitev hitre in prožne pomoči subjektom za nadomestilo povečanih stroškov, povezanih z vojno v Ukrajini; v zvezi s tem poudarja, da bi morale države članice v svojem notranjem okviru tudi premisliti o oblikah pomoči, kot so zmanjšanje socialnih prispevkov, zamrznitev ali zmanjšanje nekaterih davkov ali podaljšanje posojil v okviru pandemije covida-19; poziva Komisijo, naj zagotovi, da državna pomoč ne bo povzročila izkrivljanja konkurence in da bodo zajamčeni enaki konkurenčni pogoji med državami članicami;
65. poziva, naj se okrepi ukrepanje na mednarodni ravni, da bo prehranska varnost v središču političnega odločanja in da bomo preprečili pomanjkanje in zagotovili prehransko varnost v najbolj ranljivih državah, in sicer s prednostno uporabo kmetijskih proizvodov za prehrano in preprečevanjem ovir v mednarodni trgovini s hrano;
66. poziva Komisijo in države članice, naj hitro predlagajo srečanje Odbora FAO za svetovno prehransko varnost, ki bi moral biti prednostni forum za usklajevanje na tem področju, saj zagotavlja vključujočo zastopanost vseh držav; poziva Komisijo in države članice, naj sodelujejo v tem forumu, da bi zagotovile mednarodno usklajevanje, zlasti glede zalog, biogoriv in finančne podpore državam uvoznicam;
67.
meni, da bi bili lahko nujni tudi občutni premiki v tržnih in izvoznih modelih ter resno načrtovanje ravnanja ob nepredvidljivih dogodkih, kot so avtonomija pri proizvodnji krme v EU, alternativne možnosti za izvoz, večja odzivna zmogljivost, strateške zaloge osnovnih živil, krme in drugih živilskih proizvodov, avtonomija pri gnojilih in nadomestnih proizvodih ter jasne informacije o svetovnih vzorcih prevoza kmetijskih in ribiških proizvodov ter proizvodov akvakulture;
68. poziva k pospešitvi in krepitvi ukrepov za zmanjšanje živilskih odpadkov, da bi čim bolj povečali razpoložljivost hrane in uporabo virov v EU za izboljšanje neodvisne preskrbe s hrano; poudarja, da je treba preprečiti izgube hrane med skladiščenjem in v vseh fazah dobavne verige, olajšati darovanje hrane z doslednim izvajanjem zakonodaje o odgovornosti, spodbujati predelavo živilskih odpadkov in razviti alternativne možnosti za trgovce na drobno, vključno s spodbujanjem
(8)
UL L 111, 25.4.2019, str.
59.